
  Qırmızı plaş  
 
 Müəllif: Kiran Kasturia 
 
 İllüstrator: Zeynəb Tambavalla (Zainab Tambawalla) 
 
 Bazar günü Manunun valideynləri ona təzə qırmızı plaş aldılar. 
 
 "Ana, mən bu plaşı indi geyinə bilərəm?" - deyə Manu soruşdu. 
 
 "Xeyr, əzizim, sən bu plaşı ancaq yağış yağanda geyinə bilərsən. İndi isə göy üzü təmizdir və yağış yağmır", - anası Manuya cavab verdi. 
 
 Bazar ertəsi hava parlaq və günəşli idi. 
 
 "Bu gün yağış yağacaq, ana?" - deyə Manu soruşdu. 
 
 "Yox Manu, bu gün yox. Yağışsız havada sən bu plaşı geyinsən, gülməli görünəcəksən!" - anası dedi. 
 
 Çərşənbə axşamı səma mavi rəngdə idi. 
 
 "Ana, mənim arzum nə vaxt gerçəkləşəcək?" - deyə Manu qəmgin halda soruşdu. 
 
 "Bu gün deyil, əzizim. Səmada ancaq bir dənə ağ bulud var", - deyə anası cavab verdi. 
 
 Çərşənbə günü hava isti idi. 
 
 "Ana, yağış niyə yağmır?" - deyə Manu yenidən soruşdu. 
 
 "Narahat olma, əzizim. Yağış tezliklə yağacaq. Hətta sən gözlədiyindən də tez yağacaq", - deyə anası Manuya cavab verdi. 
 
 Cüma axşamı Manu pikniyə getdi. "Ana, birdən yağış yağsa? Olar mən plaşımı özümlə götürüm?" - deyə Manu soruşdu. 
 
 "Yox, əzizim, bu gün yağış yağmayacaq. Balaca ağ buludlar səmada çox yüksəkdədir", - deyə anası cavab verdi. 
 
 Cümə günü hava buludlu idi. 
 
 "Ana, bu gün yağış yağacaq?" - deyə Manu soruşdu. 
 
 "Ola bilər, əzizim. Səmada bir az qara bulud toplaşıb", - deyə anası cavab verdi. 
 
 Şənbə günü möhkəm gurultu ilə başladı! 
 
  Badabum!  
 
 "Ana, eşitiydim şimşəyin səsidir? Yağış tezliklə yağacaq?" - deyə Manu həyəcanla soruşdu. 
 
 Nəhayət, yağış yağmağa başladı! 
 
 "Oh, yağış yağır, yağış yağır", - deyə Manu sevincək çölə qaçdı. 
 
 "Manu! - anası onun arxasınca qaçaraq çağırdı, - Axı sən plaşını yaddan çıxartdın!" 

 Qırmızı plaş (Azərbaycanca) 
 
 Manuya təzə plaş almışdılar. O, yeni plaşını geyinmək üçün çox tələsirdi. Ancaq yağış yağmırdı ki, yağmırdı. 
 
 Bu, Səviyyə 2 kitabı, oxumağa yeni başlayan uşaqlar üçün nəzərdə tutulub. 
 
 Pratham Kitabları rəqəmsallaşmaqla çoxdilli uşaq hekayələri aləmində tamamilə yeni bir səhifə yaradır. Uşaqları, müəllifləri, illüstratorları və naşirləri bir araya toplayır. Müəllim və tərcüməçilər də daxil olmaqla. Məqsəd, Hindistan və dünya uşaqları üçün açıq lisenziyalı çoxdilli hekayələr toplusu yaratmaqdır. StoryWeaver uşaqların, valideynlərin, müəllim və kitabxanaçıların yaradıcı ola biləcəyi unikal platformadır. Gəlin, bizə qoşulun və hər uşağın əlində bir kitab olması üçün bizə kömək edin!content/d710444fa4fa11e970eed00fa1977069.png

